ddrg/super_eurlex huggingface dataset:
SL Uradni list Evropske unije L 152/31

ODLOČBA KOMISIJE

z dne 31. maja 2006

o imenovanju referenčnega laboratorija Skupnosti za slinavko in parkljevko

(notificirano pod dokumentarno številko C(2006) 2069)

(Besedilo velja za EGP)

(2006/393/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavljajo Direktivo 85/511/EGS in odločbe 89/531/EGS in 91/665/EGS ter spreminja Direktivo 92/46/EGS (1), in zlasti člena 69(1) Direktive,

ob upoštevanju naslednjega:

(1) Direktiva 2003/85/ES določa imenovanje referenčnega laboratorija Skupnosti za slinavko in parkljevko. Komisija je izvedla v tesnem sodelovanju z državami članicami javni razpis za izbiro referenčnega laboratorija Skupnosti ob upoštevanju meril tehnične in znanstvene usposobljenosti ter strokovnega znanja in izkušenj kadrov.

(2) Upoštevane so bile tudi dodatne zahteve za določitev uradnih laboratorijev iz člena 12(2) Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2).

(3) Po končanem izbirnem postopku, je treba uspešni laboratorij – Institute for Animal Health, Pirbright Laboratory, ki ga sponzorira Biotechnology and Biological Sciences Research Council (BBSRC) – imenovati za referenčni laboratorij Skupnosti za slinavko in parkljevko za obdobje petih let.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

1. Institute for Animal Health, Pirbright Laboratory pri Biotechnology and Biological Sciences Research Council (BBSRC) v Združenem kraljestvu se imenuje za referenčni laboratorij Skupnosti za slinavko in parkljevko za obdobje petih let od datuma objave te odločbe v Uradnem listu Evropske unije.

2. Pravila o funkcijah in nalogah referenčnega laboratorija iz odstavka 1 določa Priloga XVI k Direktivi 2003/85/ES.

Člen 2

Ta odločba je naslovljena na države članice.

V Bruslju, 31. maja 2006 Za Komisijo Markos KYPRIANOU Član Komisije

(1) UL L 306, 22.11.2003, str. 1. Direktiva, kakor je bila nazadnje spremenjena z Odločbo Komisije 2005/615/ES (UL L 213, 18.8.2005, str. 14).

(2) UL L 165, 30.4.2004, str. 1. Uredba, kakor je bila spremenjena z Uredbo Komisije (ES) št. 776/2006 (UL L 136, 24.5.2006, str. 3).
(2)

Odločba Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (2), določa razmejitev globalnih geografskih območij, kjer morajo države članice vzpostaviti okužena in ogrožena območja (območja z omejitvami) zaradi bolezni modrikastega jezika.
(4)

Člen 2 Sklepa Sveta in Komisije 94/907/ESPJ, ES, Euratom z dne 19. decembra 1994 o sklenitvi Evropskega sporazuma med Evropskimi skupnostmi in njihovimi državami članicami na eni strani in Romunijo na drugi strani (2) določa postopke odločanja Skupnosti in predstavitev stališča Skupnosti v Pridružitvenem svetu in Pridružitvenem odboru.
SL Uradni list Evropske unije L 312/45

ODLOČBA SVETA

z dne 7. novembra 2006

o spremembi Odločbe Sveta 2003/583/ES o prerazporeditvi sredstev, ki jih je Evropska investicijska banka prejela za dejavnosti, ki se izvajajo v Demokratični republiki Kongo v okviru drugega, tretjega, četrtega, petega in šestega ERS

(2006/768/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1),

ob upoštevanju Notranjega sporazuma z dne 12. septembra 2000 med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi Finančnega protokola k Sporazumu o partnerstvu med afriškimi, karibskimi in pacifiškimi državami ter Evropsko skupnostjo in njenimi državami članicami, podpisanemu v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere velja četrti del Pogodbe ES (2) in zlasti člen 8(2) Notranjega sporazuma,

ob upoštevanju predloga Komisije, pripravljenega v soglasju z Evropsko investicijsko banko (EIB),

ob upoštevanju naslednjega:

(1) Odločba Sveta 2003/583/ES (3) določa, da je skupni znesek dodatno dodeljenih sredstev na razpolago štiri leta od datuma odprtja računa.

(2) Sklep 2005/446/ES predstavnikov vlad držav članic, ki so se sestali v okviru Sveta, z dne 30. maja 2005 (4), določa rok za dodelitev sredstev devetega Evropskega razvojnega sklada (ERS) na 31. december 2007.

(3) Ker je bilo za tranzicijo v Demokratični republiki Kongo zaradi zamude pri pripravi volilnega procesa potrebnega več časa kot predvideno, bi bilo treba podaljšati rok za dodelitev sredstev na podlagi dodatnih dodeljenih sredstev iz Odločbe 2003/583/ES.

(4) Rok za dodelitev dodatno dodeljenih sredstev iz Odločbe 2003/583/ES bi bilo treba uskladiti z rokom iz Sklepa 2005/446/ES –

SPREJEL NASLEDNJO ODLOČBO:

Člen 1

Tretji stavek člena 4 Odločbe 2003/583/ES se nadomesti z naslednjim:

„Rok za dodelitev sredstev, položenih na ta račun, je tako kot v Sklepu 2005/446/ES 31. december 2007. Ob zaključku vseh operacij, ki se financirajo iz dodatnih dodeljenih sredstev, se bo račun zaprl, preostala sredstva pa bodo vrnjena državam članicam. Račun se bo zaprl najkasneje 31. decembra 2011.“.

Člen 2

Ta odločba začne veljati na dan sprejetja.

V Bruslju, 7. novembra 2006 Za Svet Predsednik E. HEINÄLUOMA

(1) UL L 317, 15.12.2000, str. 3. Sporazum, kakor je bil spremenjen s Sporazumom, podpisanim v Luxembourgu, dne 25. junija 2005 (UL L 287, 28.10.2005, str. 4).

(2) UL L 317, 15.12.2000, str. 355.

(3) UL L 198, 6.8.2003, str. 9.

(4) UL L 156, 18.6.2005, str. 19.
(1)

Odločba Komisije 2003/858/ES z dne 21. novembra 2003 o pogojih zdravstvenega varstva živali in zahtevah za spričevala za uvoz živih rib, njihovih iker in zaroda, namenjenih za gojenje, ter živih rib in proizvodov iz ribogojstva, namenjenih za prehrano ljudi (2), določa seznam tretjih držav, ali delov teh držav, iz katerih je dovoljen uvoz nekaterih vrst živih rib, njihovih iker in zaroda, namenjenih za gojenje v Evropski skupnosti.
(a)

Sporazumi o zračnem prevozu med Republiko Albanijo in državami članicami Evropske skupnosti, ki so bili na dan podpisa tega sporazuma sklenjeni, podpisani in/ali so se začasno uporabljali: — Sporazum med Avstrijsko zvezno vlado in Vlado Republike Albanije o zračnem prevozu, podpisan na Dunaju dne 18. marca 1993 (v nadaljnjem besedilu „Sporazum med Albanijo in Avstrijo“); — Sporazum med Vlado Kraljevine Belgije in Vlado Republike Albanije o zračnem prevozu, podpisan v Bruslju dne 14. novembra 2002 (v nadaljnjem besedilu „Sporazum med Albanijo in Belgijo“); v zvezi s tem sporazumom je treba upoštevati tudi Memorandum o soglasju, podpisan v Bruslju dne 18. junija 2002; — Sporazum med Vlado Češkoslovaške republike in Vlado Ljudske republike Albanije o zračnem prevozu, podpisan v Tirani dne 20. maja 1958 (v nadaljnjem besedilu „Sporazum med Albanijo in Češko“); — Sporazum med Vlado Francoske republike in Vlado Ljudske socialistične republike Albanije o civilnem zračnem prevozu, parafiran v Tirani dne 12. januarja 1989 (v nadaljnjem besedilu „Sporazum med Albanijo in Francijo“); — Sporazum med Vlado Zvezne republike Nemčije in Vlado Republike Albanije o civilnem zračnem prevozu, podpisan v Tirani dne 22. aprila 1992 (v nadaljnjem besedilu „Sporazum med Albanijo in Nemčijo“); — Sporazum med Vlado Helenske republike in Vlado Ljudske socialistične republike Albanije o civilnem zračnem prevozu, podpisan v Tirani dne 16. julija 1977 (v nadaljnjem besedilu „Sporazum med Albanijo in Grčijo“) ter Memorandum o soglasju, podpisan v Atenah dne 25. junija 1998; — Sporazum med Vlado Ljudske republike Madžarske in Vlado Ljudske republike Albanije o ureditvi civilnega zračnega prevoza med Madžarsko in Albanijo, podpisan v Budimpešti dne 16. januarja 1958 (v nadaljnjem besedilu „Sporazum med Albanijo in Madžarsko“); — Sporazum med Vlado Italijanske republike in Vlado Albanije o zračnem prevozu, podpisan v Tirani dne 18. decembra 1992 (v nadaljnjem besedilu „Sporazum med Albanijo in Italijo“); — Sporazum med Kraljevino Nizozemsko in Republiko Albanijo o zračnem prevozu med njunima ozemljema in preko njunih ozemelj, podpisan v Haagu dne 25. septembra 1996 (v nadaljnjem besedilu „Sporazum med Albanijo in Nizozemsko“); — Sporazum med Vlado Ljudske republike Poljske in Vlado Ljudske republike Albanije o zračnem prevozu, podpisan v Tirani dne 8. julija 1957 (v nadaljnjem besedilu „Sporazum med Albanijo in Poljsko“); — Sporazum med Vlado Republike Slovenije in Vlado Republike Albanije o rednem zračnem prometu, podpisan v Ljubljani dne 10. novembra 1992 (v nadaljnjem besedilu „Sporazum med Albanijo in Slovenijo“); — Sporazum med Vlado Združenega kraljestva Velike Britanije in Severne Irske ter vlado Republike Albanije o zračnem prevozu, podpisan v Londonu dne 30. marca 1994 (v nadaljnjem besedilu „Sporazum med Albanijo in Združenim kraljestvom“); v zvezi s tem sporazumom je treba upoštevati tudi Memorandum o soglasju, podpisan v Londonu dne 14. novembra 2002.
„28.

Šestvalentni krom v antikorozijski zaščitni plasti nebarvanih kovinskih oblog in delov za pritrjevanje, ki se uporablja za zaščito pred korozijo in elektromagnetnimi motnjami v opremi iz kategorije 3 Direktive 2002/96/ES (oprema za IT in telekomunikacije). Izjema dovoljena do 1. julija 2007.“
(2)

Belgija, Nemčija, Luksemburg in Nizozemska so v skladu z Direktivo Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (2) in Odločbo Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (3), prepovedali premik živali iz vrst, ki so dovzetne za bolezen modrikastega jezika, njihovih semenčic, jajčec in zarodkov s prizadetih območij.
(1)

Švedski je bilo z Odločbo Sveta 2005/231/ES (2) dovoljeno, da v skladu s členom 19 Direktive 2003/96/ES uporabi znižano stopnjo obdavčitve električne energije, porabljene v nekaterih gospodinjstvih in podjetjih storitvenega sektorja. To dovoljenje je bilo odobreno do 31. decembra 2005. Švedski organi so s pismom z dne 9. decembra 2005 zaprosili Komisijo za podaljšanje dovoljenja do konca leta 2011.
(1)

Z Odločbo Komisije 2006/148/ES z dne 24. februarja 2006 o uvedbi preventivnega cepljenja proti visoko patogeni aviarni influenci H5N1 in s tem povezanih določb o premikih v Franciji (2), je bil načrt preventivnega cepljenja proti visoko patogeni aviarni influenci H5N1, ki ga je Francija predložila Komisiji 21. februarja 2006 („načrt preventivnega cepljenja“) odobren in določeni so bili posebni ukrepi, ki jih je treba uporabljati v Franciji, kjer se preventivno cepljenje izvaja.
(3)

Oddelek za politične znanosti, Baruch College, City University of New York (zvezna država New York, Združene države Amerike), nemška centralna banka, oddelek za analizo politike zaposlovanja v okviru Generalnega direktorata za zaposlovanje, socialne zadeve in enake možnosti Evropske komisije, Svetovna banka in Univerza v Tel Avivu (Izrael) se morajo obravnavati kot organi, ki izpolnjujejo zahtevane pogoje, in jih je zato treba dodati na seznam agencij, organizacij in institucij iz člena 3(1)(c) Uredbe (ES) št. 831/2002.
(9)

Odločba Komisije 2005/432/ES o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz mesnih izdelkov za prehrano ljudi iz tretjih držav in o razveljavitvi odločb 97/41/ES, 97/221/ES in 97/222/ES (4) določa seznam tretjih držav, iz katerih lahko države članice odobrijo uvoz nekaterih mesnih izdelkov, in predpisuje režime obdelave, ki veljajo za učinkovite pri inaktivaciji zadevnih patogenov. Da se prepreči nevarnost prenosa bolezni s takimi proizvodi, je treba uporabiti ustrezen način obdelave, ki je odvisen od zdravstvenega stanja v državi porekla in vrst, iz katerih je pridobljen proizvod. Zato se zdi primerno, da je še naprej dovoljen uvoz proizvodov iz mesa perutnine, ratitov, gojene pernate divjadi in pernate divjadi s poreklom iz Izraela, ki so bili vseskozi obdelani pri temperaturi najmanj 70 °C.
(4)

Ocena o uporabi, priznavanju in razlagi logotipa, ki jo je v skladu s členom 15(3) Uredbe (ES) št. 761/2001 izvedla Komisija v sodelovanju z državami članicami, je pokazala, da je primer transportne embalaže in terciarne embalaže, kakor izhaja iz Direktive 94/62/ES Evropskega parlamenta in Sveta z dne 20. decembra 1994 o embalaži in odpadni embalaži (2) posebna okoliščina kakor predvideva člen 8(3) Uredbe (ES) št. 761/2001, če taka embalaža ni neposredno povezana z izdelki in je zato uporaba logotipa EMAS na njej dovoljena.
(1)

Direktiva 2001/109/ES, ki uvaja seznam vrst, za katere se opravi raziskovanje v državah članicah, se izvaja z Odločbo Komisije 2002/38/ES z dne 27. decembra 2001 o določitvi parametrov raziskovanj in kode ter standardnih pravil za strojno čitljivo obliko podatkov v zvezi z raziskovanji o intenzivnih sadovnjakih nekaterih vrst sadnih dreves (2). Ta odločba uvaja meje pridelovalnih območij, ki jih je treba določiti in njihove šifre ter vrste sadja in sorte.
SL Uradni list Evropske unije L 54/34

ODLOČBA KOMISIJE

z dne 7. februarja 2006

o izvajanju Direktive Sveta 94/28/ES glede seznama organov tretjih držav, ki jim je odobren za vodenje rodovniške knjige ali registra nekaterih živali

(notificirano pod dokumentarno številko C(2006) 284)

(Besedilo velja za EGP)

(2006/139/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/28/ES z dne 23. junija 1994 o določitvi načel v zvezi z zootehniškimi in genealoškimi pogoji, ki veljajo za uvoz živali, njihovega semena, jajčnih celic in zarodkov iz tretjih držav, in o dopolnitvi Direktive 77/504/EGS o čistopasemskem plemenskem govedu (1), in zlasti člena 3(1) Direktive,

ob upoštevanju naslednjega:

(1) Direktiva 94/28/ES določa načela v zvezi z zootehniškimi in genealoškimi pogoji, ki se uporabljajo za uvoz določenih čistopasemskih živali in njihovega semena, jajčnih celic in zarodkov iz tretjih držav.

(2) V skladu z Direktivo 94/28/ES in brez poseganja v zakonodajo Skupnosti v zvezi z zdravstvenim varstvom živali in javnim zdravjem se lahko živali uvozi samo kot „čistopasemske“ ali „hibridne“, če so izpolnjeni določeni pogoji. Eden od teh pogojev je, da mora organ voditi živali v rodovniški knjigi ali registru v skladu z navedeno direktivo, semena, jajčne celice in zarodki pa so lahko uvoženi samo, če prihajajo od živali, ki je vodena ali registrirana v rodovniški knjigi ali registru.

(3) Argentina, Bolgarija, Kanada, Izrael, Islandija, Nova Zelandija in Združene države so sporočile Komisiji seznam organov, ki so jim odobrile vodenje rodovniških knjig ali registrov čistopasemskih živali, uvoženih v skladu z Direktivo 94/28/ES.

(4) Za namene Direktive 94/28/ES je zato treba sestaviti seznam organov, ki jim je odobreno vodenje rodovniških knjig ali registrov v zvezi z živalmi in izdelki iz te odločbe.

(5) Ukrepi, predvideni s to odločbo, so v skladu z mnenjem Stalnega odbora za zootehniko –

SPREJELA NASLEDNJO ODLOČBO:

Člen 1

Za namene Direktive 94/28/ES je seznam organov, ki jim je odobreno voditi rodovniške knjige ali registra v zvezi z rodovniškimi vrstami govedi, prašičev, ovc in koz, njihovega semena, jajčnih celic in zarodkov kot „čistopasemske“ – ali v primeru prašičev tudi kot „hibridne“ – naveden v Prilogi k tej odločbi.

Člen 2

Države članice odobrijo uvoz rejenih vrst govedi, prašičev, ovc in koz, njihovega semena, jajčnih celic in zarodkov kot „čistopasemskih“ – ali v primeru prašičev tudi kot „hibridnih“ samo, če so vodeni ali registrirani v rodovniški knjigi ali registru, vodenih pri organu, navedenem v Prilogi k tej odločbi.

Člen 3

Ta odločba je naslovljena na države članice.

V Bruslju, 7. februarja 2006 Za Komisijo Markos KYPRIANOU Član Komisije

(1) UL L 178, 12.7.1994, str. 66.
—

Imena članov so objavljena na internetni strani generalnega direktorata „Informacijska družba in mediji“. Imena članov so zbrana, obdelana in objavljena v skladu z določbami Uredbe (ES) št. 45/2001.
SL Uradni list Evropske unije L 203/22

SKLEP SVETA

z dne 29. julija 2005

o imenovanju štirih članov uprave Evropske agencije za zdravila

(2005/594/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 726/2004 z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1) in zlasti člena 65(1) in člena 65(4) Uredbe,

ob upoštevanju seznama kandidatov, ki ga je 25. februarja 2005 sestavila Komisija,

ob upoštevanju mnenja Evropskega parlamenta –

SKLENIL:

Člen 1

Ga. Mary Geraldine BAKER, rojena v Londonu (Združeno kraljestvo) dne 27. oktobra 1936,

G. Jean GEORGES, rojen v Esch-sur-Alzette (Luksemburg) dne 11. julija 1966,

Ga. Lisette TIDDENS-ENGWIRDA, rojena v Amsterdamu (Nizozemska) dne 25. junija 1950, in

G. Fritz Rupert UNGEMACH, rojen v Münchnu (Nemčija) dne 6. februarja 1947,

se imenujejo za člane uprave Evropske agencije za zdravila (EMEA) za obdobje treh let.

Člen 2

Datum začetka triletnega obdobja iz člena 1 določi uprava Evropske agencije za zdravila (EMEA).

V Bruslju, 29. julija 2005 Za Svet Predsednik J. STRAW

(1) UL L 136, 30.4.2004, str. 1.
SL Uradni list Evropske unije L 269/24

SKLEP EVROPSKEGA PARLAMENTA IN SVETA

z dne 7. septembra 2005

o reviziji Finančne perspektive 2000–2006

(2005/708/ES)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti,

ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka (1) in zlasti točk 19, 20 in 21 Sporazuma,

ob upoštevanju Sklepa 2003/430/ES Evropskega parlamenta in Sveta z dne 19. maja 2003 o reviziji Finančne perspektive (2),

ob upoštevanju predlogov Komisije,

v skladu s postopkom iz petega pododstavka člena 272(9) Pogodbe (3),

ob upoštevanju naslednjega:

Reforma skupne kmetijske politike, ki jo je Svet sprejel septembra 2003 (4) predvideva zmanjšanje v direktnih plačilih („modulacija“) za financiranje razvoja podeželja, da bi dosegli boljše ravnovesje med orodji politike za spodbujanje trajnostnega kmetijstva in tistimi za spodbujanje razvoja podeželja in financiranje dodatnih ukrepov za razvoj podeželja. Finančno perspektivo iz Priloge I k Medinstitucionalnemu sporazumu o proračunski disciplini in izboljšanju proračunskega postopka, kakor je bila revidirana s Sklepom 2003/430/ES, v nadaljnjem besedilu „Finančna perspektiva“, je treba ob upoštevanju učinka „modulacije“ za leto 2006 spremeniti. Zaradi tega se lahko odobritve za prevzem obveznosti iz podrazdelka 1a „Skupna kmetijska politika“ uporabijo za financiranje dodatnih ukrepov iz podrazdelka 1b „Razvoj podeželja“ brez spremembe zgornje meje razdelka 1 „Kmetijstvo“ –

SKLENILA NASLEDNJE:

Člen 1

Finančna perspektiva je bila spremenjena na naslednji način:

Letne zgornje meje za odobritve za prevzem obveznosti iz razdelka 1 preglednic 1a, 1b, 2a in 2b se spremenijo na naslednji način:

(a) vrednost za podrazdelek 1a „Skupna kmetijska politika“ se v letu 2006 zmanjša za znesek, ki ustreza modulaciji; Zmanjšani zneski v Skupni kmetijski politiki 2006 v mio EUR po cenah iz leta 1999 – 570 v mio EUR po cenah iz leta 2006 – 655

(b) vrednost za podrazdelek 1b „Razvoj podeželja“ se v letu 2006 poveča za znesek, ki ustreza modulaciji: Povečani zneski v Razvoju podeželja 2006 v mio EUR po cenah iz leta 1999 + 570 v mio EUR po cenah iz leta 2006 + 655

Člen 2

1. Finančna perspektiva za Evropsko unijo v cenah iz leta 1999 je določena v preglednicah 1a in 1b v Prilogi.

2. Ustrezna Finančna perspektiva, ki izhaja iz tehnične prilagoditve za leto 2005, v skladu z gibanjem bruto nacionalnega dohodka (BND) in cen, je določena v preglednicah 2a in 2b v Prilogi.

Člen 3

Sklep se objavi v Uradnem listu Evropske unije.

V Strasbourgu, 7. septembra 2005 Za Evropski parlament Predsednik J. BORRELL FONTELLES Za Svet Predsednik D. ALEXANDER

(1) UL C 172, 18.6.1999, str. 1. Sporazum, kakor je bil spremenjen s Sklepom 2003/429 Evropskega parlamenta in Sveta (UL L 147, 14.6.2003, str. 25).

(2) UL L 147, 14.6.2003, str. 31.

(3) Sklep Evropskega parlamenta z dne 7. septembra 2005 in Sklep Sveta z dne 18. julija 2005.

(4) Uredba Sveta (ES) št. 1782/2003 (UL L 270, 21.10.2003, str. 1).
(5)

Beloruski organi so bili vključeni v preiskavo. Pisne in ustne izjave, ki jih je Komisija zbrala med preiskavo, podpirajo obtožbe, vsebovane v prej predloženi informaciji. Belorusija z oviranjem pravice do svobodne ustanovitve sindikalnih organizacij, pravice do organiziranja, svobodne izbire sindikalne organizacije in pridobitve statusa pravne osebe teh organizacij v več pomembnih točkah krši Konvencijo MOD št. 87 o svobodi združevanja. Belorusija ovira delovanje sindikalnih organizacij, vključno s sprejemanjem finančne pomoči s strani mednarodnih sindikalnih organizacij, in podpira razpad ali opustitev sindikatov. Vlada Belorusije s protisindikalno diskriminacijo krši tudi Konvencijo 98 (1949) o pravici do organiziranja in kolektivnega pogajanja.
(3)

Pristojni organi Nizozemske so Komisiji sporočili, da po predhodni preučitvi dokumentacije za zadevne aktivne snovi kaže, da ta izpolnjuje zahteve po podatkih in informacijah iz Priloge II k Direktivi 91/414/EGS. Kaže tudi, da predložena dokumentacija izpolnjuje zahteve po podatkih in informacijah iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. V skladu s členom 6(2) Direktive 91/414/EGS sta zadevna vlagatelja dokumentacijo naknadno poslala Komisiji in drugim državam članicam, poslana pa je bila tudi Stalnemu odboru za prehranjevalno verigo in zdravje živali.